Video: Warmlugballon tref kragdradeMaroela Media het pas verneem dat die owerhede die gebruiker gevra het om die video van Youtube te verwyder. Jammer Redaksie Foto: Youtube Vier mense is Saterdagoggend beseer, waaronder twee kritiek, toe ŉ warmlugballon kragdrade getref en neergestort het by Nooitgedacht buite Stellenbosch. ŉ Woordvoerder van Netcare911, Jeffrey Wicks, het vroeër gesê die warmlugballon het glo by Joostenbergvlakte opgestyg. Daar het glo ŉ sterk wind opgekom en die ballon teen kragdrade vasgedruk terwyl dit oor Nooitgedacht wynplaas gevaar het. Die vier insittendes is beseer Rapport het Sondag berig dat Louise Vorster (57), Sanet Koster (50) en Marié Jacobs (50) almal in die Stellenbosch Mediclinic opgeneem is. Dit is onbekend of die vlieënier, Justin Fowler, beseer is. ŉ Werknemer van Kanu Wyne, Monique Burn, het Maandagoggend ŉ video op Youtube gelaai van die voorval. Burn sê sy was besig om die video te maak van die lugballon se vaart toe dit baie laag afgesak en die kragdrade getref het. Burn sê sy het onmiddellik na haar huis gehardloop om hulp te ontbied. Die video is deur MoniqueBurn op Youtube gelaai. http://youtu.be/r2HROefBjzA